Държавен вестник, бр. 60, 2012 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  60
Ч а с т  V
АДМИНИСТРАТИВНИ МЕРКИ
Член 25
Административна помощ
1. Когато ползването на някакво право от 
лице без гражданство обикновено изисква 
помощта на административните власти на 
чужда държава, към които лицето без граж­
данство не може да се отнесе, договарящата 
се държава, на чиято територия лицето без 
гражданство пребивава, взема мерки тази 
помощ да му бъде оказана от нейните власти.
2. Властите, споменати в точка 1, предос­
тавят или осигуряват под тяхно наблюдение 
предоставянето на лицата без гражданство 
на документите или удостоверенията, които 
обикновено се издават на чужденците от или 
с посредничеството на властите на държавите, 
чиито граждани са те.
3. Документите или удостоверенията, 
издадени по този ред, заменят официалните 
документи, издавани на чужденците от вла­
стите или с посредничеството на властите, 
чиито граждани са те, и се признават за 
действителни, докато не се докаже обратното.
4. С изключение на случаите на специални 
облекчения, предоставяни на бедни лица, за 
услугите, споменати в този член, може да се 
иска заплащане, което обаче трябва да бъде 
умерено и съразмерно със заплащането, ко­
ето се взема от гражданите на съответната 
държава за аналогични услуги.
5. Разпоредбите на този член не накърняват 
разпоредбите на членове 27 и 28.
Член 26
Свобода на придвижване
Всяка договаряща се държава предоставя 
на лицата без гражданство, живеещи на за­
конно основание на нейна територия, правото 
да си избират място за пребиваване и да се 
придвижват свободно в рамките на нейната 
територия, при условие че спазват правилата, 
които обикновено се прилагат по отношение 
на чужденците при същите обстоятелства.
Член 27
Документи за самоличност
Договарящите се държави поемат задълже­
нието да издават документи за самоличност 
на лицата без гражданство, намиращи се на 
тяхна територия и непритежаващи валидни 
документи за пътуване.
Член 28
Документи за пътуване
Договарящите се държави се задължават да 
издават на лицата без гражданство, временно 
пребиваващи на законно основание на тяхна 
територия, документи за пътуване извън тях­
ната територия, освен ако това противоречи 
на неотложни причини, свързани с държавната 
сигурност и обществения ред; по отношение 
на такива документи се прилагат разпоредбите 
на приложението към тази конвенция. Дого­
варящите се държави могат да издават такива 
документи за пътуване на всяко друго лице 
без гражданство, намиращо се на тяхна тери­
тория; в частност те разглеждат благосклонно 
въпроса за издаване на такива документи за 
пътуване на лица без гражданство, намиращи 
се на тяхна територия, и които не могат да 
получат документи за пътуване в страната, 
където те законно пребивават.
Член 29
Данъци
1. Договарящите се държави се задължават 
да не облагат лицата без гражданство с мита, 
такси или данъци от каквото и да е естество, 
различни или по-високи от тези, с които се 
облагат или могат да бъдат наложени на тех­
ните граждани при подобни обстоятелства.
2. Разпоредбите на предишната точка не из­
ключват прилагането по отношение на лицата 
без гражданство на законите и правилниците 
относно вземането на такси за издаване на 
административни документи на чужденци, в 
това число и на документи за самоличност.
Член 30
Изнасяне на имущество
1. В съответствие със своите закони и 
правилници всяка договаряща се държава 
разрешава на лицата без гражданство да из­
несат имуществото, внесено от тях на нейна 
територия, в друга страна, в която им е било 
разрешено да се заселят.
2. Всяка договаряща се държава поема 
задължението да разглежда благосклонно 
молбите на лица без гражданство за разре­
шение да изнесат имущество, където и да се 
намира то и което им е необходимо за пре­
селване в друга страна, на чиято територия 
те са допуснати.
Член 31
Експулсиране
1. Договарящите се държави се задължа­
ват да не експулсират лица без гражданство, 
намиращи се на законно основание на тяхна 
територия, освен по съображения, свързани с 
държавната сигурност или обществения ред.
2. Експулсирането на такива лица без 
гражданство става само в изпълнение на съ­
дебни решения. С изключение на случаите, 
когато неотложни съображения за държавната 
сигурност налагат друго, на лицата без граж­
данство се предоставя правото да представят 
доказателства в свое оправдание, правото да 
обжалват пред компетентните инстанции и